Source: http://ec.europa.eu/civiljustice/legal_aid/legal_aid_cyp_mt.htm
Timestamp: 2019-05-21 09:34:25+00:00
Document Index: 1157561

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ']

﻿ Kummissjoni Ewropea - Network gudizzjarju ewropew - Għajnuna legali - Ċipru
Kummissjoni Ewropea > NGE > Għajnuna legali > Ċipru
L-aħħar aġġornament: 06-07-2006
1. X’inhuma l-ispejjeż tal-kawża u min għandu normalment iħallashom?
2. Xi tkun l-għajnuna legali?
4. L-għajnuna legali tista’ tinkiseb fil-kwistjonijiet kollha?
5. Teżisti proċedura speċifika fil-każ ta’ emerġenza?
9. Kif insir naf jekk inkunx intitolat għall-għajnuna legali?
10. Jekk inkun intitolat għall-għajnuna legali, x’għandi nagħmel?
11. Jekk inkun intitolat għall-għajnuna legali, min jagħżel l-avukat tiegħi?
12. Jekk inkun intitolat għall-għajnuna legali, tkopri l-ispejjeż kollha tal-kawża?
13. Jekk inkun intitolat għall-għajnuna legali parzjali, min iħallas l-ispejjeż l-oħra?
14. Jekk inkun intitolat għall-għajnuna legali, tkopri xi reviżjonijiet li nista’ nagħmel wara li tinqata’ l-kawża?
15. Jekk inkun intitolat għall-għajnuna legali, tista’ titteħidli qabel ma tinqata’ l-kawża?
16. Jekk ma nkunx intitolat għall-għajnuna legali, nista’ nappella din id-deċiżjoni?
L-ispejjeż tal-kawża jiddependu fuq in-natura tal-każ u jinkludu l-ispejjeż kollha tal-proċess ġudizzjali. Normalment, jinkludu l-ispejjeż tal-proċedura, l-ispejjeż tat-tħejjija tad-dokumenti legali u tar-reġistrazzjoni ta’ l-applikazzjonijiet provviżorji, l-ispejjeż tas-seduta u tad-dehra fil-qorti qabel u wara s-seduta, l-ispejjeż tax-xhieda, l-ispejjeż tat-tħejjija tal-kont ta’ l-ispejjeż u l-ispejjeż ta’ l-ittri qabel u wara l-proċedura. Fil-każijiet ċivili u fil-każijiet kriminali privati, il-qorti tiddeċidi min għandu jħallas l-ispejjeż tal-proċedimenti fi tmiem il-kawża wara li jiġu kkunsidrati l-karatteristiċi speċifiċi u ċ-ċirkustanzi tal-każ.
Fil-każijiet ċivili u l-każijiet kriminali privati il-parti telliefa normalment tħallas l-ispejjeż kollha. Madankollu, hemm eċċezzjonijiet, u l-qorti tista’ tiddeċiedi li kull parti tħallas l-ispejjeż tagħha.
Fil-każijiet kriminali l-qorti tiddetermina l-ispejjeż tal-proċedimenti fuq il-bażi tal-kumplessità tal-każ.
L-għajnuna legali hija benifiċċju li normalment jinkludi l-għoti tal-pariri u ta’ l-assistenza bit-teħid talpassi legali marbuta mal-proċedimenti, kif ukoll ir-rappreżentazzjoni bl-avukat fil-qorti. Ir-rappreżentazzjoni tinkludi kull forma ta’ assistenza li normalment jipprovdi avukat f’rabta mal-proċedimenti fl-istadji kollha sa’ l-għoti tas-sentenza, fl-istadju ta’ l-appell, u, fil-proċedimenti kriminali, f’kull stadju preliminari qabel ma l-proċedimenti proprji jibdew.
Kull persuna naturali (ċittadini Ċiprijotti jew barranin) li tista’ tagħti prova tan-nuqqas tal-kapaċità tagħha li tħallas l-ispejjeż legali tagħha għar-raġuni li l-ħlas ta’ l-ispejjeż jillimita l-kapaċità tagħha li tissodisfa l-ħtiġiet bażiċi u l-obbligi familjari hija intitolata għall-għajnuna legali.
L-għajnuna legali tingħata fil-proċedimenti quddiem il-qrati Ċiprijotti kif ġej:
fil-każ tal-proċedimenti kriminali f’qorti distrettwali, qorti tas-sisa, qorti militari u l-Qorti Suprema;
fil-każ tal-proċedimenti ċivili u kriminali li jinvolvu il-ksur speċifiku tad-drittijiet tal-bniedem;
fil-każ tal-proċedimenti quddiem il-qorti tal-familja dwar ir-relazzjonijiet familjari, il-kustodja tal-ġenituri, il-manteniment, il-leġittimazjoni tat-tfal, l-adozzjoni, ir-relazzjonijiet dwar proprjetà bejn il-miżżewġin jew kwistjonijiet oħra fiż-żwieġ jew fil-familja;
fil-każ ta’ kwistjonijiet li jinvolvu pajjiżi differenti.
F’emerġenza l-avukat jista’ jitlob lill-qorti li tkun qiegħda tisma’ l-każ biex toħroġ ċertifikat għall-għajnuna legali. F’dik iċ-ċirkustanza il-qorti tagħti l-prijorità meħtieġa biex tifli t-talba.
Tista’ tinkiseb il-formola speċjali mir-reġsitru tal-qorti li jkollha l-ġuriżdizzjoni li teżamina l-applikazzjoni għall-għajnuna legali, skond iċ-ċirkustanzi. L-applikant jew l-avukat tiegħu għandhom jimlew il-formola u jippreżentawha lill-qorti li tkun sejra tisma’ l-każ, sabiex tkun tista’ tidħol fir-reġistru speċjali ta’ l-istess reġistru.
Dikjarazzjoni bil-miktub li tagħti t-tagħrif meħtieġ dwar il-partikularitajiet personali, x-xogħol, il-qliegħ u d-dħul, il-beni u s-sitwazzjoni tal-familja, eċċ.
(Il-Formola 2 ta’ l-applikazzjoni għall-għajnuna legali).
It-talba għandha tiġi rreġistrata fil-qorti li tkun sejra tisma’ l-każ tiegħek.
Permezz ta’ xi servizz legali (il-qrati, is-servizz legali, ir-reġsitratur ewlieni tal-Qorti Suprema, ir-reġistratur tal-qorti disstrettwali, il-Ministru tal-Ġustizzja u l-Ordni Pubblika, l-Assoċjazzjoni ta’ l-Avukati ta’ Ċipru, assoċjazzjoni lokali ta’ l-avukati).
Għandek tibgħat talba bil-miktub lill-qorti li tkun sejra tisma’ l-każ tiegħek, fejn titlobha toħroġ ċertifikat għall-għajnuna legali.
Il-benefiċċjarju ta’ l-għajnuna legali jagħżel l-avukat minn daw li huma lesti li joffru s-servizzi tagħhom. Jekk il-persuna ma tinnominax avukat ta’ l-għażla tagħha, il-qorti li toħroġ iċ-ċertifikat għall-għajnuna legali tistieden lill-benefiċċjaru biex jagħżel avukat li jippreferi minn lista ta’ avukati li jkunu lesti li jagħti s-servizzi ta’ l-għajnuna legali mħejjija mill-Assoċjazzjoni ta’ l-Avukati ta’ Ċipru.
Jekk il-qorti toħroġ ċertifikat għall-għajnuna legali, l-ispejjeż kollha tiegħek jitħallsu.
Ma hemmx provvediment għall-għajnuna legali parzjali fil-liġi Ċiprijotta. Ara t-tweġiba 12.
L-għajnuna legali hija disponibbli f’kull livell tal-ġuriżdizzjoni (primarja mu sekondarja). Dan ifisser li jekk inti tkun irċevejt l-għajnuna legali fil-proċedimenti fil-prim’istanza, inti intitolat li titlob l-għajnuna legali wkoll fil-proċeduri l-oħra ta’ wara li jkunu marbuta mal-każ tiegħek. Ikun jenħtieġ li jinħareġ ċertifikat ġdid, wara l-preżentazzjoni ta’ applikazzjoni ġdida bil-miktub, għall-proċedimenti f’qorti ogħla.
Il-qorti tista’ tirtira ċ-ċertifikat għall-għajnuna legali, ex ufficio jew fuq talba ta’ l-Avukat tar-Repubblika, jekk ikun hemm bidla sostanzjali fiċ-ċirkustanzi personali u finanzjarji tiegħek. Jekk jiġi rtirat iċ-ċertifikat, dan ma jaffettwax id-dritt ta’ avukat għall-ħlas tas-servizzi li jkun ta sa meta tkun ġiet iritirata l-għajnuna.
Hemm id-dritt ta’ l-appell kontra d-deċiżjoni li ma jinħariġx iċ-ċertifikat għall-għajnuna legali għar-raġuni li r-regola ġenerali tgħid li kull deċiżjoni tal-qorti tista’ tiġi appellata.
Aktar informazzjoni tista’ tinkiseb mir-reġistratur ewlieni tal-Qorti Suprema fuq in-numru tat-telefon 22865716 minn Ċipru jew fuq + 357 22865716 minn barra Ċipru, jew mill-Uffiċċju għall-Affarijeit Legali tal-Ministeru tal-Ġustizzja u l-Ordni Pubblika fuq in-numri tat-telefon 22805922 jew 2285946 minn Ċipru jew fuq + 357 2280922 or + 357 22805946 minn barra Ċipru.
« Għajnuna legali - Informazzjoni Ġenerali | Ċipru - Informazzjoni Ġenerali »